Publication: Magyar Közlöny
Issue: MK-1998-22 (Year: 1998, Number: 22)
Era: 1990-2004
Section: január 1-jén hatályba lépő — 1997. évi CXLI. törvény
Paragraph Index: 147

4. Az Inytvr. 33. § (2) bekezdését — az indítvány benyújtását követően — az adóazonosító jel, a Társadalombiztosítási Azonosító Jel és a személyi azonosító használatával kapcsolatos törvények módosításáról szóló 1996. évi LXVI. törvény 16. §-a 1996. szeptember 1-jei hatállyal akként állapította meg, hogy: „Az ingatlan-nyilvántartást bárki megtekintheti, és tartalmáról — az 5/A. § (2) bekezdésében foglalt kivétellel — feljegyzést készíthet, illetve másolatot kérhet.” Az Inytvr. 5/A. § (2) bekezdésében meghatározott kivétel szerint csak a személyi azonosító az, amely — az érintett kivételével — nem juthat a betekintő tudomására, és a kiadott másolat általában nem tartalmazhatja a személyazonosító jelet. Az Inytvr. hatályos szövege szerint tehát a betekintés, a feljegyzés készítésének és a másolat kérésének joga — a személyazonosító jeltől eltekintve — külön jogszabályban már nem korlátozható. Hasonló rendelkezést tartalmaz az 1999. január 1-jén hatályba lépő Inytv. 4. § (2) bekezdése, amely szerint az ingatlannyilvántartási tulajdoni lap tartalma korlátozás nélkül megismerhető: azt bárki megtekintheti, arról feljegyzést készíthet, vagy hiteles másolatot kérhet. Az Inytv. 91. §

Source: https://magyarkozlony.hu/hivatalos-lapok/cd7808d0c006d291a9d167b83a98ba4063302410/dokumentumok/73d81063c855f0989e72daeca6131f817955785e/letoltes